Diari Oficial de la Generalitat Valenciana


Sumari del DOGV 2624, del 13-11-1995 (1995/836713)

RESOLUCIÓ de 20 de setembre de 1995, del secretari general de la Conselleria de Cultura, Educació i Ciència, per la qual s'acorda inscriure en el Registre de Fundacions Culturals de la Comunitat Valenciana la Fundació per a l'Estudi en Malalties Infeccioses i Sida.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2624

Data del DOGV
:   13-11-1995

Secció del DOGV
:   ALTRES DISPOSICIONS

Número del document
:   1995/836713


Data del document
:   20-09-1995

Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIó de 20 de setembre de 1995, del secretari general de la Conselleria de Cultura, Educació i Ciència, per la qual s'acorda inscriure en el Registre de Fundacions Culturals de la Comunitat Valenciana la Fundació per a l'Estudi en Malalties Infeccioses i Sida.   
Vist l'expedient iniciat a instància del Sr. ángel Redondo Camp, com a president del patronat de la Fundació per a l'Estudi i Investigació en Malalties Infeccioses i Sida, pel qual sol·licita la inscripció de la fundació, d'acord amb els següents  
Fets  
Primer. El dia 24 de maig de 1995 compareixen el Sr. ángel Redondo Camp, la Sra. Teresa Ortín Roche, el Sr. Manuel Redondo Camp i el Sr. Rafael Redondo Camp, i manifesten la seua voluntat de constituir en aquest acte la fundació denominada Fundació per a l'Estudi i Investigació en Malalties Infeccioses i Sida, i s'atorga la corresponent escriptura pública davant el notari de València Sr. José Antonio Leonarte Berga, amb número de protocol 1.184.  
Segon. Els fins, els objectius i les activitats de la fundació, d'acord amb l'article 3 dels estatuts, són:  
1. La finalitat essencial de la fundació és la de promoure l'estudi i la investigació de la infecció per VIH-SIDA (virus de la immunodeficiència humana-síndrome d'immunodeficiència adquirida) i altres malalties infeccioses.  
2. Els objectius:  
- La investigació científica i operativa de la infecció per VIH-SIDA i altres malalties infeccioses.  
- La formació i promoció d'investigadors especialitzats en les infeccions ressenyades.  
- La promoció i el desenvolupament científics de la Unitat de Malalties Infeccioses de l'Hospital Clínic Universitari de València.  
3. Per aconseguir aquests objectius, la fundació durà a terme tota classe d'activitats:  
a) Activitats d'estudi i investigació:  
- Creació de beques per a la investigació relativa als fins de la fundació.  
- Realització d'assaigs clínics en col·laboració amb altres entitats públiques o privades, nacionals o estrangeres.  
b) Activitats de formació:  
- Organització de conferències, jornades, congressos, sobre aspectes o problemes relacionats amb la finalitat essencial de la fundació.  
- Organització de cursos de formació sobre problemes i estratègies relacionats amb les malalties infeccioses i el virus VIH.  
- L'ajuda material a la Unitat de Malalties Infeccioses de l'Hospital Clínic Universitari de València, per a l'assistència a congressos, cursos o altres activitats formadores, i també el material necessari per a la realització d'aquest fi.  
c) Activitats de difusió:  
- Publicació de les seues activitats i estudis, i també els d'altres persones o entitats que resulten d'interés per a la consecució de la finalitat essencial de la fundació.  
- La col·laboració amb totes aquelles entitats, públiques o privades, que entre les seues finalitats en tinguen alguna de semblant a la d'aquesta fundació.  
- Serà també finalitat de la fundació qualsevol altra tasca de promoció relacionada amb els seus objectius de cara a la potenciació i al desenvolupament d'aquestes activitats a la Comunitat Valenciana.  
Tercer. La dotació inicial de la fundació, segons consta en l'apartat segon de la carta fundacional, està constituït per un milió de pessetes (1.000.000 PTA), aportat de la manera següent:  
- Quatre-centes mil pessetes (400.000 PTA) pel Sr. ángel Redondo Camp.  
- Tres-centes mil pessetes (300.000 PTA) pel Sr. Manuel Redondo Camp.  
- Tres-centes mil pessetes (300.000 PTA) pel Sr. Rafael Redondo Camp.  
Total de l'efectiu metàl·lic ingressat a nom de la fundació, en la Urbana 17 de València del Banco de la Exportación, segons el certificat adjunt a l'escriptura fundacional.  
Quart. D'acord amb l'apartat tercer I.b i c de l'acta fundacional, es fixa en tres el nombre de membres del patronat, i són nomenats patrons, amb caràcter vitalici, els següents senyors compareixents, les circumstàncies personals dels quals consten en l'escriptura fundacional:   
Sr. ángel, Sr. Manuel i Sr. Rafael Redondo Camp.  
Tots els designats accepten els nomenaments.  
Els càrrecs de patró són totalment gratuïts, salvant el dret que els assisteix de ser reemborsats per les despeses justificades que realitzen en l'exercici de la seua gestió, d'acord amb l'article 5 dels estatuts incorporats a la carta fundacional.  
Així mateix i d'acord amb l'article 17 del text estatutari, el patronat elegirà el seu president executiu i el secretari, i es podran designar també altres càrrecs en cas que es considere procedent. Per al càrrec de secretari i altres possibles càrrecs de caràcter tècnic es podran elegir persones que no siguen membres del patronat, que podran assistir a les sessions amb veu però sense vot. El patronat també podrà tenir presidents d'honor, als quals els correspondrà la més alta representació social de la fundació segons l'article 14.3 dels estatuts.  
D'acord amb l'apartat tercer II de l'acta fundacional, es constitueix el primer patronat d'acord amb la composició següent:  
President: Sr. ángel Redondo Camp  
Vocals: Sr. Manuel Redondo Camp i Sr. Rafael Redondo Camp  
Secretària: Sra. Teresa Ortín Roche.  
Els membres del patronat tindran una durada de cinc anys, i podran en qualsevol moment renunciar per escrit al seu càrrec de forma voluntària. El càrrec serà renovable per períodes iguals de cinc anys. En cas de renúncia presentada per escrit, mort o incapacitat declarada d'alguna d'aquestes persones, els restants membres que tinguen aquesta característica elegiran, per unanimitat, com a patró una altra persona que consideren identificada amb els objectius fundacionals.  
Els membres del patronat nomenats per les entitats fundadores en raó del càrrec o relació institucional cessaran com a patrons quan cessen en el càrrec o quan desaparega la relació institucional d'acord amb la qual foren designats. Les vacants que es produïsquen per aquest motiu es cobriran automàticament, si l'entitat no decideix una altra cosa, per les persones que substituïsquen en els seus càrrecs els que hagen cessat. Les entitats podran en cada moment substituir el seu representant o renunciar al dret de designar-lo.  
La substitució, el cessament i la suspensió dels patrons seran inscrits en el Registre de Fundacions.  
Tot això d'acord amb l'article 16 dels estatuts que regeixen la fundació.  
Cinquè. La resta de l'articulat es troba de conformitat amb la normativa vigent en la matèria.  
Fonaments jurídics  
Primer. La Constitució recull en el títol I, capítol II, secció II, article 34 el dret de fundació per a fins d'interés general.  
Segon. L'article 1 de la Llei 30/94, de 24 de novembre, de Fundacions i d'Incentius Fiscals a la Participació Privada en Activitats d'Interés General, estableix que són fundacions les organitzacions constituïdes sense finalitat lucrativa que, per voluntat dels creadors, tenen afectat el patrimoni de forma duradora a la realització de fins d'interés general.  
Tercer. La carta fundacional i els estatuts que conté l'escriptura pública de 24 de maig de 1995, núm. de protocol 1.184, compleixen els requisits bàsics dels articles 8 i 9 de la Llei 30/94, de 24 de novembre, i les prescripcions de la resta de l'articulat, i per això la Fundació per a l'Estudi i Investigació en Malalties infeccioses i Sida pot ser reconeguda com a fundació, tenint en compte l'objecte que persegueix segons l'article 3 dels estatuts.  
Quart. L'expedient ha estat tramitat a través de la Secció de Fundacions de la Conselleria de Cultura, Educació i Ciència, que és la competent per a resoldreíl en virtut de les atribucions que té conferides pel Decret 261/95, de 29 d'agost, del Govern Valencià (DOGV núm. 2575, de 30 d'agost de 1995), d'acord amb la disposició transitòria quarta del Decret 60/95, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana (DOGV núm. 2501, de 5 de maig de 1995).  
Vistos la Constitució, la Llei 30/94, de 24 de novembre, de Fundacions i d'Incentius Fiscals a la Participació Privada en Activitats d'Interés General i les restants disposicions d'aplicació general i pertinent, i fent ús de les facultats delegades per l'Ordre de 3 d'agost de 1993, de la Conselleria de Cultura (núm. 2101, de 13 de setembre de 1993), resolc:  
Primer  
Inscriure com a fundació la denominada Fundació per a l'Estudi i Investigació en Malalties Infeccioses i Sida, amb domicili en la Unitat de Malalties Infeccioses de l'Hospital Clínic Universitari, av. Blasco IbáÑez, 17, de València.  
Segon  
Aprovar els estatuts per què s'ha de regir, elevats a escriptura pública davant el notari de València Sr. José Antonio Leonarte Berga el 24 de maig de 1995, amb número de protocol 1.184.  
Contra aquesta resolució, que posa fi a la via administrativa, es podrà interposar un recurs contenciós administratiu davant la Sala Contenciosa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació.  
Per a fer la interposició caldrà que amb caràcter previ el recurrent ho comunique a aquest òrgan.  
Tot això d'acord amb els articles 48, 109.c i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f i 58 de la Llei de la Jurisdicció Contenciosa Administrativa (modificats per les disposicions addicionals deu i onze de la Llei 30/19850), sense perjudici que puga exercitar qualsevol altre recurs que estime oportú.  
València, 20 de setembre de 1995.- El secretari general de la Conselleria de Cultura, Educació i Ciència: Carlos Alcalde Agesta.